Revisjonsrapport for Hellen og Eidsvåg Skolekorps for året 2021

Jeg har revidert regnskapet til HES for året 2021 basert på bilagsjournaler, hovedboksutskrifter, samt et utvalg av bilag. Regnskapet er ført profesjonelt og ryddig, og gir god oversikt over de ulike postene.

Årsregnskapet, som består av resultatregnskap og balanse, er avgitt av korpsets styre. Regnskapet viser et overskudd på kr 52 589,02.

Regnskapet gjenspeiler nok et år med redusert aktivitet på grunn av korona, med avlyste arrangementer både på inntekts- og kostnadssiden. Aktivitetsnivået har likevel vært høyere enn for 2020, og korpsets styre virker å ha god kontroll på drift og økonomi.

Jeg mener at årsregnskapet, slik det nå foreligger, gir et korrekt bilde av korpsets virksomhet for regnskapsåret, og for korpsets økonomiske stilling per 31.12.2021.

Bergen, 17.02.2022

Magni Sævartveit

Revisor (Sign.) Styrets leder Kasserer